Drie gemaklike selfsorg eenhede op ‘n uiters gesogte plek in Stilbaai, 60m van die westelike swemstrand. Van die balkon af kan die walvisse dopgehou word in die walvisseisoen en so ook die vlieërplankryers. Oggendmense kan die glorieryke sonsopkoms geniet en aandmense kan van die balkon af die breekmooi sonsondergang dophou. Elke dag lyk die see anders, so jy sal nooit verveeld raak as jy die see dophou nie. See-Struis is so naby die strand, die dreuning van die branders is heeltyd hoorbaar. Niks so terapeuties as dit nie.
Hierdie vakansieverblyf is familievriendelik, maar jy betaal vir kinders ook dieselfde as vir volwassenes.